Viborger Samler, 1838-06-26
Stænderforsamlingen i Viborg. J Mødet den 2den Juni vedtog Forsamlingen med 20 mod 19 Stemmer Nedsættelsen af en Committee til at prøve Kammerjunker Mylius's Forslag om Oprettelsen af et Pupilfond. Committeen skulde bestaae af tre Medlemmer, hvortil valgtes Justitsraad Holm, Kammerraad Christensen og Justitsraad Estrup. – J Mødet den 6te Juni meddeelte den kgl. Commissarius det allernaadigste Rescript af 2den Juni som Svar paa Takadressen, Kammerjunker Mylius oplæste et Forslag betræffende Tiendevæsenet. Spørgsmaalet om en Committees Nedsættelse besvaredes af Forsamlingen med 41 mod 2 Stemmer benægtende. Procurator Ostenfeldt forelæste et Forslag om Hoveriets Ophævelse paa de kongelige Godser. Med 24 mod 19 Stemmer besluttede Forsamlingen at nedsætte en Committee af tre Medlemmer, hvortil valgtes Kammerraad Christensen, Justitsraad Fielstrup og Møller Knudstrup. Ole Kirk oplæste et Forslag om en Forandring i Jnddeelingen af Herredsjurisdictionerne. En Committee af tre Medlemmer nedsattes, bestaaende af Overkrigscommissair Christensen, Justitsraad Holm og Kammerraad Christensen. Overrets procurator Møller oplæste et Forslag om en Forandring i Henseende til Forkyndelsen af Appellationsstævninger i Skiftesager. En Committee af tre Medlemmer nedsattes, og hertil valgtes Justitsraad Fleischer, Justitsraad Bruun og Procurator Petersen. – J Mødet den 7de Juni oplæste Etatsraad Brink=Seidelin et Forslag til Kjøbstedernes Beskyttelse i deres fortrinlige Rettighed til Haandværks brug. Forsamlingen vedtog med 48 mod 2 Stemmer en Committees Nedsættelse, der tillige skulde drøfte et umiddelbart derefter oplæst Forslag af Oberst Brock om en ny Lov for Kjøbstedhaandværkerne i Nørre-Jylland. Committeen skulde bestaae af fem Medlemmer, hvortil valgtes Assessor With, Landvæsenscommissair Wulff, Tobaksfabriqueur Funder, Justitsraad Estrup og Proprietair Nyholm. Overkrigscommissair Christensen oplæste et Forslag om at Bestemmelserne i Lovens 2124 maatte sættes ud af Kraft. Forsamlingen besluttede ingen Committee at nedsætte. Kammerraad Christensen: et Forslag om, at Øvrighedens Erklæringer maatte blive Supplicanterne bekjendte. Til at drøfte dette Forslag og et lignende af Møller Knudstrup nedsattes en Committee af tre Medlemmer, hvortil valgtes Auditeur Koulund, Justitsraad Fleischer og Ritmester Friis. – J Mødet den 8de Juni oplæste Ole Kirk et Forslag og Jndførelse af en almindelig Værnepligt. Nedsættelsen af en Committee afsloges af Forsamlingen med 30 mod 19 Stemmer. Kammerjunker Mylius oplæste et Forslag om en større Frihed for de værnepligtige Reserver. Til dettes Drøftelse nedsattes en Committee af tre Medlemmer, hvortil valgtes Stiftamtmand, Rosenørn, Baron Arenfeldt og Justitsraad Holm. Justitsraad Fielstrup forelæste et Forslag til at en Procentskat maatte blive paabuden. En Committe af tre Medlemmer nedsattes, og hertil valgtes Proprietair Nyholm, Etatsraad Brink Seidelin og Oberst Brock. En ved Jesper Sørensen fremlagt Petition fra Dyngbye Sogns Beboere og Jndførelse af den nye Matricul afgaves til den i Matriculsagen nedsatte Committee, Overkrigscommissair Christensen oplæste et Forslag fra Proprietair Neergaard til Gunderslovholm om Forandring i Lovgivning om skadeligt Vands Afledning. Dette Forslag blev tilligemed et Andet af Procurator Petersen om Afbenyttelsen af det paa Ens Jorder værende Vand overgivet til Prøvelse af en Committee af fem Medlemmer, hvortil valgtes Landvæsenscommissair Birch, Justitsraad Holm, Kammerjunker Molius, Justitsraad Fjelstrup og Procurator Ostenfeldt. Laurs Pind fremkom med et Forslag til Udarbeidelsen af en ny Lovbog. – Forsamlingen besluttede i Mødet den 9de Juni, ingen Committee, at nedsætte. Møller Knudstrup oplæste et Forslag om Forandring i den Byrde, der paahviler de paa Postrouterne Boende til i visse Tilfælde at ledsage Posterne. Spørgsmaalet om en Committees Nedsættelse udsattes efter Proponentens Ønske i tre Uger, da Sagen skal være sat i Bevægelse af den collegiale Vei. Proprietair Ægidius oplæste dernæst et Forslag om en bedre Jndretning ved Ottesunds Færgested. Forsamlingen besluttede, ingen Committee at nedsætte. Ole Kirk oplæste et Forslag om Tilbagebetaling af de af endeel Amtsforvaltere formeentligen uden Hjemmel oppebaarne Skriverpenge af Tiender. Nedsættelsen af en Committee besluttedes, men udsattes til Foretagelsen af et andet hermed beslægtet Forslag af samme Proponent. Møller Tøstesen oplæste et Forslag om, ved indtrædende Vacance at dele Ribe Amtstuedistrict i to Districter. Jngen Committee nedsattes. – J Mødet den 11te Juni oplæste Ole Kirk et Forslag fra Beboerne i Gudum Sogn under Holstebroe Amtstuedistrict om Nedsættelse i Amtsforvalternes Skriverpenge. En Committee af tre Medlemmer nedsattes, hvortil valgtes Kammerraad Christensen, Stiftamtmand Rosenørn og Kammerraad Aagaard. Landvæsenscommissair Wulff oplæste et Forslag angaaende Reguleringen af de saakaldte blandede Districter. En Committee af tre Medlemmer nedsattes, bestaaende af Justitsraad Holm, Landvæsenscommissair Wulff og Stiftskasserer, Warming. Forligelsescommissair Kolbye oplæste endeligen et Forslag om en forandret Jnddeeling af Landistricterne. Nedsættelsen af en Committee besluttedes, men dens Valg udsattes. J Mødet den 11te Juni oplæste Christen Skou et Forslag om at der maatte sættes en Taxt for Læger. En Committees Nedsættelse antoges ikke. Landvæsenscommissair Wulff oplæste et Forslag om Afholdelsen af et Marked i Egtved By. Spørgsmaalet om en Committees Nedsættelse besvaredes benægtende. J Mødet den 12te Juni oplæste Assessor With et Forslag om Foreningen af begge de danske Provindsialstænder.